## Cultura presenta en el Teatre Principal de València ‘Cortázar en juego’ a partir de textos de Julio Cortázar

*** Es podrà vore en el Teatre Principal de València el 23 i 24 de novembre
* L’obra està escrita per José Sanchis Sinisterra i Clara Sanchis Mira i interpretada per la mateixa Clara Sanchis i Pablo Rivero**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta l’espectacle *Cortázar en jueg*o, una obra escrita per José Sanchis Sinisterra i Clara Sanchis Mira a partir de textos de Julio Cortázar.

L’obra, dirigida per Natalia Menéndez i interpretada per Clara Sanchis i Pablo Rivero, es podrà vore en el Teatre Principal de València el 23 i 24 de novembre.

*Cortázar en juego* és un espectacle creat a partir dels textos de l’autor argentí. Un viatge teatral a través dels seus mons amb la força expressiva de les seues paraules, l’enigma dels seus personatges, en el qual les històries s’entrellacen les unes amb les altres.

En este sentit, l’obra és un homenatge teatral tant a la figura de l’escriptor com a la de l’home que tan íntimament va saber unir la llibertat estètica amb el compromís ètic, bastint ponts entre Amèrica i Europa.

“Trobem en el teatre que va escriure el mateix Cortázar (*Adiós*, *Robinsón* i *Nada a Pehuajó*) una porta d’entrada a este laberint escènic que proposa un recorregut humorístic, poètic, fantàstic, ètic, polític, filosòfic… Un itinerari secret a on, potser, cada espectador trobarà el seu joc, la seua trama íntima i diferent”, relaten els dramaturgs Clara Sanchis i José Sanchis Sinisterra.

*Cortázar en juego* és també una antologia viva a través dels relats que permet transitar a l’espectador per alguns dels molts mons de Cortázar.

Les entrades es poden adquirir en les taquilles del teatre, així com en la [taquilla en línia de l’IVC](https://taquilla.ivc.gva.es/janto/main.php).

A més, el dissabte 23 de novembre, a les 12:00 hores, se celebrarà en el vestíbul del Teatre Principal un nou ‘Confidències amb’ amb Clara Sanchis, Pablo Rivero i José Sanchis Sinisterra, en el qual actors i dramaturgs conversaran obertament davant el públic sobre l’obra. L’entrada és gratuïta fins que es complete l’aforament.

Fecha: 22/11/2024